**Motown Records** er et plateselskap i USA som ble etablert av Berry Gordy i Detroit i 1959. På 1960-tallet ble selskapet en drivkraft for den nye afroamerikanske popmusikken. Gordy utviklet et eget «Motown sound» med popinspirert soulmusikk, og selskapet ble et samlingssted for svarte artister som Marvin Gaye, Stevie Wonder, The Supremes og Diana Ross, Jackson Five og Michael Jackson, The Miracles og Smokey Robinson. Motown oppnådde stor kommersiell framgang med sin samlebåndproduksjon, et prinsipp Gordy hadde hentet fra byens bilfabrikker, og selskapet gjorde Detroit til et senter også for amerikansk musikkindustri.

I 1972 flyttet Gordy hele selskapet fra Detroit till California. Selskapet ble kjøpt opp av MCA i 1988 og overtatt av PolyGram i 1993. Det er nå en del av Universal Music, men produserer fortsatt musikk i flere sjangre.

Navnet *Motown* er dannet av *Motor Town*, et kallenavn for Detroit, en av verdens største bilindustribyer.

Bakgrunn
--------

Huset *Hitsville U.S.A.* i Detroit i Michigan rommet både kontorer og innspillingsstudio for det afroamerikanske plateselskapet Motown fra starten i 1959 til 1968. Bygningen er i dag et lite Motown-museum.
Motown Records ble startet opp i januar 1959 av låtskriveren Berry Gordy. Han hadde fått låne 800 dollar av foreldrene sine til prosjektet, og selskapet kjøpte et hus på *West Grand Boulevard* i Detroit, der det ble opprettet både lydstudio og kontor. Gordy døpte huset til *Hitsville U.S.A.* og rommet hovedkontor fram til 1968. Han hadde tidligere arbeidet på Ford-fabrikken  i byen og tok med seg ideen om å produsere musikk på løpende bånd derfra. En slik produksjonstanke var ikke ny, men det var første gang konseptet ble så vellykket som da Motown begynte å utgi poplåter med svarte utøvere.

Den første plata som ble spilt inn og gitt ut, var *Come to me* med Marv Johnson, og plateetiketten het da Tamla. Den første Motown-plata som oppnådde førsteplass på den amerikanske Billboard-lista, var *Please Mr Postman* med The Marvelettes i 1961. På midten av 1960-tallet var Motown den største forretningsvirksomheten i USA som var heleid av svarte.

Motowns kalte selv sin blanding av soul og pop for *the Motown sound*, et lybilde og musikkuttrykk som preget de fleste Motown-artistene. *Motown* ble også et stilbegrep innen soulmusikken, ikke bare et varemerke i reklamen. Selskapet har gitt ut populærmusikk innen mange musikksjangre i tillegg til soul, deriblant rhythm and blues, disco, funk og hiphop. Mange av hitlåtene som kom fra Motown på 1960-tallet ble skrevet av låtskrivertrioen Brian Holland, Eddie Holland og Lamont Dozier. *Rolling Stone* rangerer trioen på 15. plass blant tidenes 100 fremste låtskrivere. Selskapet hadde også ei gruppe studiomusikere, the Funk Brothers, som akkompagnerte mange av innspillingene.

Motown-artister
---------------

### 1960-tallet

The Supremes med Diana Ross i *The Ed Sullivan Show* 1966.
Stevie Wonder 1967
Sangkvartetten *The Four Tops* var med på å forme «the Motorwn sound», plateselskapets spesielle lydbilde av popinspirert soulmusikk, på 1960-tallet. Gruppa hadde uforandret besetning 1953–1997.  Foto: 1968 
The Temptations i *The Ed Sullivan Show* 1969. Fra venstre: Otis Williams, Melvin Franklin, Eddie Kendricks, Paul Williams og Dennis Edwards.
Jackson 5 med en ung Michael Jackson 1972.
* Mabel John
* Barrett Strong
* The Miracles (seinere *Smokey Robinson & the Miracles*)
* Mary Wells
* Marvin Gaye
* Eddie Holland
* The Andantes
* The Contours
* Shorty Long
* The Marvelettes
* The Supremes (seinere *Diana Ross & the Supremes*)
* The Temptations
* Stevie Wonder (originalnavnet var *Little Stevie Wonder*)
* Jimmy Ruffin
* David Ruffin
* Kim Weston
* Martha and the Vandellas (seinere *Martha Reeves and the Vandellas*)
* The Four Tops
* Carolyn Crawford
* Brenda Holloway
* The Velvelettes
* Jr. Walker & the All Stars
* Chris Clark
* Tammi Terrell
* The Monitors
* The Spinners
* The Isley Brothers
* The Elgins
* The Originals
* Gladys Knight & the Pips
* Bobby Taylor & the Vancouvers
* Edwin Starr
* Rare Earth
* The Jackson 5

### 1970-tallet

* Syreeta Wright
* Diana Ross
* Eddie Kendricks
* G.C. Cameron
* Michael Jackson
* Jermaine Jackson
* Smokey Robinson
* Thelma Houston
* The Commodores
* Rick James

### 1980-tallet

* DeBarge
* Rockwell
* Lionel Richie
* Teena Marie
* Chico DeBarge

### 1990-tallet

* Boyz II Men
* Tony! Toni! Toné!
* Shanice
* Johnny Gill
* Brian McKnight
* Queen Latifah
* Erykah Badu
* 702
* 98 Degrees
* Debelah Morgan

### 2000-tallet

* India.Arie
* Her Sanity
* Dave Hollister
* JenE
* Black Coffey
* Trav and Journalist
* Q-Tip
* Michael McDonald
* Sharissa
* Trina Broussard
* Dina Rae
* Trick Trick
* Yummy Bingham
* Kem
* Damian Marley
* Stephen Marley
* Drake Bell

Referanser
----------

1. ↑  «100 Greatest Songwriters of All Time». *Rolling Stone*. Besøkt 13. februar 2021. «During Motown's mid-Sixties golden age, Brian and Eddie Holland and Lamont Dozier were the label's songwriting and production dream team.»

Eksterne lenker
---------------

* (en) Offisielt nettsted Rediger på Wikidata

* (en) Motown – kategori av bilder, video eller lyd på Commons Rediger på Wikidata
* Komplett oversikt over Motowns singelutgivelser

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** SUDOC **·** NKC **·** MusicBrainz **·** Discogs
 |